У мінулым годзе стартаваў праект “Падары гісторыю школе”. Частка экспанатаў змешчана ў “Беларускай хатцы”. Трэба сказаць, што ў працэсе стварэння музея абыякавых людзей не было. Напрыклад, бацька нашых дваіх вучняў Віктар Александровіч дапамог перавезці ў школу вялікія сані. З энтузіязмам да “Беларускай хаткі” паставіліся вучань пятага класа Улад Місун і трэцяга — Іван Іваноў, якія прынеслі шэраг экзэмпляраў даўніны. У афармленні дапамаглі настаўніца рускай мовы і літаратуры Марына Славікава, рабочы Генадзь Шалафан. Аднак стварэнне “Хаткі” і нашых святаў было б немагчыма без падтрымкі намесніка старшыні райвыканкама Віктара Азаронка і дырэктара школы Анатоля Карпіцкага.